Publication: Magyar Közlöny
Issue: MK-2002-54 (Year: 2002, Number: 54)
Era: 1990-2004
Section: A közoktatásról szóló 1993. évi LXXIX. törvény
Paragraph Index: 432

2. §-ának (3) bekezdése szerint a közoktatás rendszerének mûködtetése az állam feladata. V. A Közalapítvány által — céljainak elérése érdekében — folytatott tevékenységek — angol és magyar nyelvû tudományos munkák publikálása; — a tudományos forrásfeltárás és kutatás megszervezése és folyamatos ellátása; — Magyarország és az Egyesült Államok között tudós és diák csereakciók szervezése és folytatása; — a kutatási eredmények folyamatos publikálása; — tudományos konferenciák, tanácskozások szervezése Magyarországon és külföldön nemzetközileg elismert tudósok bevonásával; — együttmûködés más hasonló célú szervezetekkel. A kutatások és konferenciák eredményeit a Közalapítvány az általa szerkesztett angol nyelvû kötetekben teszi közzé, és az „Atlantic Studies on Society in Change” (Highland Lakes, NJ., USA) tudományos sorozat részeként terjeszti világszerte. A Közalapítvány erõfeszítései központjában az 1848-as forradalom és szabadságharc óta eltelt másfél évszázad magyar történelmének angol nyelven való ismertetése áll. Ezen belül súlypontot képez a magyar politika fejlõdése, a demokratikus társadalom kialakulása, a gazdaság, a mezõgazdasági társadalom, a kultúra, a honvédelem, benne a civil ellenõrzés, a szomszédos nemzetekkel való megbékélés és együttélés, végül pedig a kontinensen és világviszonylatban elért jelentõs magyar sikerek kutatása és közreadása. Ezeket a köteteket foglalja magába a Közalapítvány Millennáris Projektje is. VI. A Közalapítvány jellege A Közalapítvány nyitott; ahhoz bármely belföldi vagy külföldi természetes és jogi személy, valamint jogi személyiséggel nem rendelkezõ társaság vagy szervezet csatlakozhat; azt pénzbeli vagy természetbeni adománnyal, más eszközökkel és bármilyen más módon támogathatja, amenynyiben a Közalapítvány céljaival egyetért. A Közalapítvány tudományos szerkesztõi és kiadói politikáját azonban maga határozza meg, abban az esetleges adományozóktól beleszólást nem fogad el. A csatlakozás, adomány, támogatás stb. elfogadásáról a Kuratórium dönt. A Közalapítvány közvetlen politikai tevékenységet nem folytat, szervezete pártoktól független, azoknak anyagi támogatást nem nyújt. VII. A Közalapítvány vagyona

Source: https://magyarkozlony.hu/hivatalos-lapok/8ed4f4b377c137b0fb4964605e39c22de8103576/dokumentumok/2ef454b3713c988e837db8dcab2ad53f93f2014d/letoltes